Zápisnica č. XXXI/2010
zo zasadnutia OZ zo dňa 26.4.2010

Prítomní: podľa prezenčnej listiny

Program: 
1.   Otvorenie
2.	Kontrola uznesenia z OZ 
3.	Návrh VZN č.3/2010 o územnom pláne obce Zvolenská Slatina
4.	Návrh zásad odmeňovania poslancov
5.	Zmena rozpočtu, organizačná štruktúra
6.	Prevádzky – schválenie otváracích hodín
7.	Diskusia
8.	Návrh uznesenia
9.	Záver		 

K   b o d u  1:
Zasadnutie otvoril a viedol starosta obce. Predložil zloženie návrhovej komisie:  Jana Belajová, Vladimír Bahýl, Ivan.Brachna. Návrhová komisia bola jednohlasne schválená.
Za overovateľov zápisnice navrhol: Milan Ferjenčík, Elena Bartková – jednohlasne schválení.
Oboznámil prítomných s programom rokovania. Program  bol poslancami jednohlasne schválený.
Ospravedlnená poslankyňa Emília Balážová.

K   b o d u  2:
Pre  neprítomnosť prednostky OcÚ  Ing. Pavlendovej  poslancov informovala o splnených uzneseniach   zástupkyňa starostu Mária Huliaková. Správa tvorí prílohu zápisnice.

K   b o d u  3:
	Návrh VZN č. 3/2010  o územnom pláne obce – informoval starosta obce. Po viac ako piatich rokoch sa blížime k schváleniu UP. Návrh je vyvesený na obecnej tabuli, dostali sme už aj písomné súhlasné stanovisko Krajského stavebného úradu, po nadobudnutí právoplatnosti sa opatrí rozhodnutie schvaľovacou doložkou a bude dokument schválený. Jedná sa však o živý dokument, ktorý môže byť v budúcnosti dopĺňaný.
Informovala pani Huliaková za komisiu na tvorbu VZN – nebola komisii doručená žiadna pripomienka, ani komisia nemala pripomienky preto komisia doporučuje schváliť v plnom rozsahu.

K   b o d u  4:
	Na základe novely zákona 369/1990 – nový zákon 102/2010 platný od 1.4. t.r. Podľa tohto zákona sú poslanci povinní schváliť zásady odmeňovania poslancov. Návrh bol poslancom doručený včas.

K   b o d u  5:
Ešte kým dal starosta  slovo pani Svoreňovej, informoval poslancov  o novej zmene, ktorá sa vyskytla od zasadnutia rady. Je tu šibeničný termín na podanie žiadosti o projekt na rekonštrukciu zdravotného strediska. Možno sa lehota, ktorá je teraz určená  do polovice mája predĺži, nakoľko ešte nie je schválená Lokálna stratégia, ale aj tak je potrebné schváliť v zmene rozpočtu finančné prostriedky na financovanie vypracovania projektovej dokumentácie  na tento projekt.
Pani Svoreňová prečítala navrhované  úpravy  rozpočtu podľa jednotlivých položiek. Správa tvorí prílohu zápisnice.  

K   b o d u  6:
	Schválenie otváracích hodín dvoch prevádzok – AGROBON Zvolen, s.r.o. a Mäsiareň Bystriansky . Je to v návrhu na uznesenie.

K   b o d u  7:
	Začal starosta obce – obci bol duručený ďakovný list za vystúpenie nášho Klubu dôchodcov v domove dôchodcov Záhonok-Zvolen, ich vystúpenie ocenili nielen dôchodcovia, ale aj prítomní hostia ako životaschopné a zábavné vystúpenie.
	Ďalej starosta obce informoval, že je ohrozená výstavba multifunkčného ihriska na školskom dvore. Po celej dĺžke totiž tadiaľto prechádza kábel vysokého napätia. V elektrárňach nám bola vyčíslená suma nákladov na preloženie kábla – l3 tisíc EUR. Chcel by v stredu v Bratislave zistiť, či by sa toto ihrisko mohlo umiestniť aj mimo školy, pretože pôvodná podmienka bola hlavne využitie pre školy. Ak totiž nenájdeme prostriedky na preloženie kábla, budeme asi jedinou obcou ktorá toto ihrisko vráti späť. Na kábli stavať nám nikto nedá povolenie.
	 Brachna Ivan – ako je vedený kábel, či nevojde ihrisko popri škole.
	Ferjenčík  Milan– je tu už ihrisko, ktoré sa využíva aj v súčasnosti,  treba zistiť   či je možné riešiť ochranu kábla pri realizácii ihriska a zaviazať sa, že v prípade poruchy alebo servisu umožníme prístup ku káblu.
Starosta – konštrukcia tohto ihriska by to dovoľovala, ale okolo tohto ihriska sa vŕtajú metrové otvory na uchytenie ihriska a je tu riziko prevŕtania kábla.
	Ferjenčík Milan – teraz sa dá kábel vytýčiť s presnosťou 30 cm, treba preveriť možnosti, pretože je to náš pozemok a nikto sa nás nepýtal, čo tam  ten kábel chceme. Treba hlavne hľadať riešenie na zabezpečenie ochrany kábla, bežne v praxi sa to tak robí. Treba sa len dohodnúť s majiteľom kábla, zabezpečiť jeho zvýšenú ochranu. Na napojenie čoho ten kábel slúži,  zrejme aj ďalších okolitých inštitúcií. Treba jednať s elektrárňami a ihrisko tam umiestniť. Iné siete tadiaľto pravdepodobne nejdú. Navrhuje aby sa komisia výstavby týmto urýchlene zaoberala a čím skôr to prerokovať s elektrárňami. 
	Hanuska Slavomír  – upresnenie k rozpočtu – paušálny príspevok do spoločného úradu je už vyčíslený do konca roka.
	Svoreňová  Anna– je to do konca roka.
	Marek Hanuska – ak sa na  minulom OZ hovorilo, že náklady sa  pri vstupe do úradovne nenavýšia, tak by sa mala celá  suma presunúť z miezd.  Prečo zvyšok prostriedkov ide z rezervného fondu.
	Svoreňová Anna – ide to z prevádzkového fondu nie z rezervného, z prebytku hospodárenia.
	Hanuska Slavomír –  aj na rade sa hovorilo  že pôjdu prostriedky len z miezd ale väčšiu časť presúvame na chod  spoločného obecného úradu z inej položky.
	Svoreňová Anna– nemôžeme presunúť celú sumu, len časť, ktorá bola určená na stavebný úrad.
	Svetlík Milan  – ako stojí obecný úrad z odpredajom obecných bytov, pretože tieto finančné prostriedky boli prisľúbené na iný účel. Tie peniaze naozaj chýbajú a mala by to byť priorita, aby sa tieto finančné prostriedky  využili.
	Hanuska Slavomír –  opäť sa vrátil k presunu fin. prostriedkov na spoločný úrad, ešte by chápal, keby sa to presunulo z prevádzky úradu ale nie z rezervy.
	Ferjenčík  Milan –  k odpredaju bytov, ak sme zaviazali prednostku uznesením ešte minulý rok, že sa schvaľuje zámer odpredaja bytov,  mala pani prednostka vo veci  odpredaja obecného majetku konať. Ak je možné byty odpredať, treba konať.
	Hanuska Slavomír –  vie zatiaľ len o tých prvých dotazníkoch, ale  mali už byť navrhnuté ceny podľa znaleckých posudkov.
	Hanuska Marek – do revitalizácie sídiel sa zaradilo oprava ciest a asi obecný úrad dúfa, že odtiaľ dostane finančné prostriedky.
	Starosta – v lokálnej stratégii je možné v 41C dať aj rekonštrukciu MK, a teda sme tam túto rekonštrukciu dali do tohto projektu.
	Bahýľ Vladimír – vo Fabovom dvore v Sebechove je celá kopa skla, chcel by to na vlastné náklady niekde zlikvidovať. Za kým má ísť aby mu to pomohol zlikvidovať.
	Starosta – keďže  je vlastníkom pozemku, treba dať sťažnosť na  ŽP. Pôjde spolu s p.Bahýľom na ŽP. 
Bahýľ Vladimír - ďalej ho oslovil pán Pavel Bahýľ zo Školskej ulici, že tam kde bývajú Svetlíkovci na tejto ulici,  by bolo treba opíliť smrečky, pretože zavadzajú.
	Starosta – pred mesiacom sa spojil s pánom z elektrární, ktorý zabezpečuje údržbu vysokého napätia, že sa tým budú zaoberať. 
	Pavlíková Jana – treba to oznámiť na spoločný úrad – lebo ochrana prírody má k tomu výhrady.
	Brachna Ivan – to bude vec elektrikárov, pretože to budú vykonávať oni a musia si zabezpečiť zákonnosť postupu.
	Svetlíková  Dana– informovať  občanov  o postupe spoločného obecného úradu, kde budú ľudia podávať žiadosti, kto bude poskytovať poradenstvo.
	Ferjenčík  Milan – stále je za túto agendu zodpovedná obec a obec musí zabezpečiť, aby to fungovalo tak ako doteraz. Keď sa občan obráti na obecný úrad, tak isto by mal dostať odpovede  ako predtým.
	Starosta – pre občana sa nič nemení, všetky žiadosti podáva na obecnom úrade, vzory žiadostí sú na našom úrade. Len minulý týždeň sme boli pozvaní na spoločné sedenie s vedúcimi jednotlivých úradov spoločného obecného úradu, ale hneď sme spracovali článok do novín, kde budú ľudia informovaní.
	Bahýľ Vladinír  – opäť sa vrátil k  dobrovoľným hliadkam v obci.
	Starosta – požiadal poslancov  o pomoc pri príprave Primáša v mesiac máj t.r.. 
	Hanuska Slavomír – zvolá komisiu kultúry tento týždeň aby zasadla ohľadne cyklojazdy aj Primáša  
	Blahútová Anna – kedy bude dopísaná kronika.
	Starosta – bude trvať na tom, aby bola kronika dopísaná do konca volebného obdobia. Ale mal by pripomienku, že pani Blahútová  bola kontrolórka aj v minulosti a nemala taký záujem o dopísanie kroniku. On zdedil l2 ročný dlh v kronike.
	Blahútová Anna – je to záležitosť starostu, ona pracovnoprávne vzťahy  neriešila.
	Pavlík Jozef  – či máme nejaký rezervný fond, ideme do rôznych projektov, čo je pekné, ale kanalizácia bola robená strašne dávno a keď niečo príde, bude nás zaplavovať. A toto vôbec neriešime. O toto nemáme záujem, ako môžeme kľudne spávať, celý stred obce bude zaplavený. Toto treba riešiť, nie riešiť ihriská, jedná sa o kanalizáciu spred vojnovej doby. Čuduje sa, že ešte stále funguje. Máme krásne chodníky, ale nám ich všetky zmyje voda. Prosím vás, riešte to!
	Starosta – treba na to nájsť vôľu u poslancov  v budúcom volebnom období aby sa dali do rozpočtu peniaze. Z eurofondov na toto peniaze nebudú.
	Hanuska Marek. – dúfa, že nám pomôže diaľnica.

K   b o d u  8:

Ako predseda návrhovej komisie predniesol Ivan Brachna návrh na uznesenie.

Uznesenie :
314 – vzaté na vedomie
315–  Za hlasovali: Elena Bartková, Slavomír Hanuska, Milan Ferjenčík, Mária Huliaková,   
                                 Zuzana Kokavcová,  Ivan Brachna, , Jana Belajová,     Vladimír Bahýl.
316 – Za hlasovali: Elena Bartková, Slavomír Hanuska, Milan Ferjenčík, Mária Huliaková,   
                                 Zuzana Kokavcová,  Ivan Brachna, , Jana Belajová,     Vladimír Bahýl.

317– Za hlasovali: Elena Bartková, Slavomír Hanuska, Milan Ferjenčík, Mária Huliaková,   
                                 Zuzana Kokavcová,  Ivan Brachna, , Jana Belajová,     Vladimír Bahýl.
 
318 – Za hlasovali: Elena Bartková, Slavomír Hanuska, Milan Ferjenčík, Mária Huliaková,   
                                 Zuzana Kokavcová,  Ivan Brachna, , Jana Belajová,     Vladimír Bahýl.
 
319– Za hlasovali: Elena Bartková, Slavomír Hanuska, Milan Ferjenčík, Mária Huliaková,   
                                 Zuzana Kokavcová,  Ivan Brachna, , Jana Belajová,     Vladimír Bahýl.
 
320 – Za hlasovali: Elena Bartková, Slavomír Hanuska, Milan Ferjenčík, Mária Huliaková,   
                                 Zuzana Kokavcová,  Ivan Brachna, , Jana Belajová,     Vladimír Bahýl.

321 – Za hlasovali:  Elena Bartková, Slavomír Hanuska, Milan Ferjenčík,   Zuzana  
                                Kokavcová,  Ivan Brachna, , Jana Belajová,     Vladimír Bahýl.
	- zdržala sa - Mária Huliaková

K   b o d u  9:
	Keďže program bol vyčerpaný, starosta obce poďakoval prítomným za účasť a zasadnutie komisie ukončil. 

										Ján  Beňo
										starosta obce

Zapísala: Ing. Mária Klimentová